屏山洪聖宮

洪聖宮座落香港元朗屏山坑尾村，近住屏廈路。由屏山鄧族所起，呢座建築喺1994年被評為香港二級歷史建築，2010年5月17號確定評級。

根據廟裏面匾額記載，廟宇可能係喺清乾隆丁亥起，但亦有指係明代中期起。而家嘅結構喺同治五年重修而成，到1963年時再次大事修葺。

洪聖宮係兩進一院式建築，左右係福德祠同太歲殿，中間係天井，結構簡單樸素。香港其他廟宇嘅天井多數加咗上蓋，改做香亭。但洪聖宮仍然依照原本嘅設計，有較好嘅採光同通風作用，呢樣亦係呢間廟宇嘅最大嘅特色。洪聖宮裏面存有乾隆廿九年鑄造嘅響板，同同治五年嘅《重修洪聖宮題名記》。

洪聖宮裏面供奉住唐代嘅廣利刺史洪熙，背景請睇洪聖廟。

洪聖宮門聯：
洪德巍峨靈應坑井，
聖容煥彩光照沙江。

相

洪聖廟
屏山文物徑

古物古蹟辦事處 — 洪聖宮
福山堂 — 屏山洪聖宮

香港二級歷史建築
屏山 (香港)
香港洪聖廟
香港鄧族建築
類:大明建築
類:大清建築